Markus Lehtipuu

Markus Lehtipuu (s. 2. kesäkuuta 1962 Tampere) on tietokirjailija, joka on toiminut matkaoppainen kustantajana ja niiden kirjoittajana ja toimittajana. Vuonna 2022 Lehtipuu alkoi tehdä Karjalan kylien tutkimusta, Karjalan perusteostaMarkus Lehtipuu: Karjala Perusteos. 7.12.2022. https://www.youtube.com/live/3tbTuxzLFZwJarmo Hankivaara. Tietokirjailija on kylän viimeinen asukas. Maaseudun tulevaisuus 12.6.2024.. == Matkakirjailija == Lehtipuu oli perustamassa Suomalainen Matkaopas -yritystään 1990-luvun alussa sen jälkeen, kun Travela-matkatoimisto julkaisi hänen ideansa opiskelijoiden koostamasta matkakirjasta Tuhat tietä tropiikkiin. Hän oli 1990-luvulla luomassa australialaisen Lonely Planet -kirjasarjan nimikettä Finland. Hän on päivittänyt brittiläisen Insight Guides -kirjasarjan kahta eri Finland-nimikettä. Suomeksi Lehtipuu on kirjoittanut matkaopaskirjat Tuhat tietä tuntemattomaan, Bali, Bangkok, Budapest, Hongkong ja Macao, Latvia, Malesia, Marokko, New York, Singapore, Thaimaa, Suomi, Tukholma, Vietnam, Phuket ja Koh Samui. Matkailutoimittajien Killan ensimmäinen journalistipalkinto annettiin vuonna 2007 Markus Lehtipuulle. Vuonna 2023 Lehtipuu sai Suomen tietokirjailijat ry:n Tietokirjailijapalkinnon perusteella, että on tehnyt "uraauurtavaa työtä suomalaisten matkailutietouden kartuttamisessa ja luonut Suomeen kokonaan uudenlaisen matkailukirjojen genren". == Karjala Suomalainen Matkaopas == Lehtipuun Karjala-opaskirja ilmestyi vuosina 2000 – 2017 kahdeksana eri painoksena. Kirja seuraa Suomalaisen Matkaoppaan yleistä otsikkohierarkiaa ja esittelee Karjalan kyliä ja kaupunkeja alueittain. Oppaassa on tekijän ottamia valokuvia ja Timo-Pekka Lehtipuun piirtämiä karttoja. Lehtipuu kertoo Karjala-innostuksensa alkaneen vuonna 1999 toimittajien helikopterimatkasta. Sen jälkeen hän teki Karjala- opasta varten useita matkoja nykyisen Suomen itäpuoliseen Karjalaan vuosina 2001–2004. Karjala-oppaan tullessa liian paksuksi hän erotti siitä Kannas- osion omaksi kirjakseen 2004 ja 2006. Vuonna 2011 eli kuudennesta painoksesta lähtien kirja julkaistiin taas nimellä Karjala, jossa Kannas oli yhdistetty muun Karjalan kanssa yhdeksi kirjaksi. Markus Lehtipuu on kirjoittanut Karjalasta myös kirjan Karjalan tragedia – kuinka Suomen kauneimmasta maakunnasta tuli koko Euroopan häpeäpilkku. Kirjassa on noin 600 värivalokuvaa vuodelta 2003. Kirja ilmestyi vuonna 2004. Kirjassa hän kuvaa, kuinka luovutettu Karjala on rappeutunut Neuvostoliiton romahtamisen jälkeen. == Poliittinen osallistuminen == Lehtipuu on osallistunut aktiivisesti Karjala- keskusteluun. Hän vaatii Suomen Neuvostoliitolle luovuttamien alueiden liittämistä takaisin Suomeen ja katsoo, että se pelastaisi Karjalan rappiolta. Lehtipuun mielestä alueluovutus oli etninen puhdistus ja siten ihmisoikeusloukkaus. Lehtipuu oli Muutos 2011 -puolueen ehdokas vuoden 2011 eduskuntavaaleissa Kymen vaalipiirissä ja sai 55 ääntä. Hän oli Muutos 2011:n ehdokas myös vuoden 2014 europarlamenttivaaleissa. Vaaleissa Lehtipuu keräsi 150 ääntä eikä tullut valituksi.Lehtipuu, Markus == Julkaisutoiminta == Englanniksi * Scandinavian Europe phrasebook (Finnish), Lonely Planet 1992, 1997 * Finland a travel survival kit 1. painos 1993, 2. painos 1996, Lonely Planet Publications * Scandinavian & Baltic Europe on a shoestring, 2. painos 1995 (Finland), 3. painos 1997 (Finland & Sweden), Lonely Planet * Finland Insight Guides (päivitys) 2000, Apa Publications GmbH Suomalainen Matkaopas * Singapore Suomalainen Matkaopas 1. painos 1992 * Malesia Suomalainen Matkaopas 1. painos 1993 * Suomi Suomalainen Matkaopas 1. painos 1994 * Tukholma Suomalainen Matkaopas 1. painos 1998, 2. painos 2013 * Thaimaa Suomalainen Matkaopas 2. painos 1999 * Australia Suomalainen Matkaopas 1. painos 2000 (3 kirjoittajaa) * Karjala Suomalainen Matkaopas 1. painos 2000, 2. painos 2001, 3. painos 2002, 4. painos 2002, 5. painos 2005, 6. painos 2011, 7. painos 2017, 8. painos 2017 * Thaimaa Suomalainen Matkaopas 3. painos 2003 * Thaimaa Laos & Kambodzha Suomalainen Matkaopas 4. painos 2004, 5. painos 2009 * Kannas Suomalainen Matkaopas 1. painos 2004, 2. painos 2006 * Karjalan Tragedia 2004 * Kroatia ja Montenegro Suomalainen Matkaopas 1. painos 2007 (3 kirjoittajaa) * Praha Tsekki Slovakia Suomalainen Matkaopas 1. painos 2006 (4 kirjoittajaa) * Phuket Krabi & Phang Nga Suomalainen Matkaopas 1. painos 2006, 2. painos 2008, 3. painos 2012 * Malesia Singapore Bali Suomalainen Matkaopas 1. painos 2006 * Bangkok ja Keski-Thaimaa Suomalainen Matkaopas 1. painos 2007 * Koh Samui ja Siaminlahti Suomalainen Matkaopas 1. painos 2007 * Liettua Suomalainen Matkaopas 1. painos 2008 (3 kirjoittajaa) * Romania Suomalainen Matkaopas 1. painos 2009 (kaksi kirjoittajaa) * Bali Suomalainen Matkaopas 1. painos 2010, 2. painos 2013, 3. painos 2016 * New York Suomalainen Matkaopas 3. painos 2010 * Vietnam Suomalainen Matkaopas 1. painos 2011, 2. painos 2018 * Budapest Suomalainen Matkaopas 1. painos 2013, 2. painos 2014 * Latvia Suomalainen Matkaopas 1. painos 2013 * Malesia Suomalainen Matkaopas 2. painos 2013 * Singapore Suomalainen Matkaopas 2. painos 2013, 3. painos 2015 * Kroatia Suomalainen Matkaopas 2. painos 2014, 3. painos (2 kirjoittajaa) 2022 * Hongkong ja Macao Suomalainen Matkaopas 1. painos 2015 * Praha Suomalainen Matkaopas 1. painos 2015 * Liettua Suomalainen Matkaopas 2. painos 2016 (3 kirjoittajaa) * Riika Suomalainen Matkaopas 1. painos 2016 * Bangkok Suomalainen Matkaopas 2. painos 2017 * Rio de Janeiro Suomalainen Matkaopas 1. painos 2019 (2 kirjoittajaa) * Poissa 2019 * Shanghai Suomalainen Matkaopas 2020 (toim.) Muut kustantajat * Tuhat Tietä Tropiikkiin 1989, Travela * Tuhat Tietä Tuntemattomaan, 1990 Travela * Thaimaa Suomalainen Matkaopas 1992, Kirjayhtymä * Marokko Suomalainen Matkaopas 1992, Kirjayhtymä * Kaukoitä 1997, Kirjayhtymä (4 kirjoittajaa) Valokuvanäyttelyt * Karjala tienhaarassa 2021 – 22 , Kitee, Tohmajärvi, Joutsa, Pertunmaa == Lähteet == == Aiheesta muualla == * Karjalan Tragedia -kirjan kotisivu * Suomalainen Matkaopas Luokka:Suomalaiset tietokirjailijat Luokka:Suomalaiset matkakirjailijat Luokka:Suomalaiset toimittajat Luokka:Vuonna 1962 syntyneet Luokka:Elävät henkilöt